PTT-BCP ลดราคาน้ำมันดีเซล 30 สต./ลิตร มีผลพรุ่งนี้
PTT-BCP ลดราคาน้ำมันดีเซล 30 สต./ลิตร ส่วนกลุ่มเบนซินและแก๊สโซฮอล์ ยังคงเดิม มีผลพรุ่งนี้ (3 ก.พ.)
2 ก.พ. 2561

บริษัท ปตท. จำกัด (หมาชน) หรือ PTT และบริษัท บางจาก คอร์ปอเรชั่น จำกัด (มหาชน) หรือ BCP แจ้งปรับลดราคาขายปลีกน้ำมันดีเซล ลิตรละ 30 สตางค์ ส่วนน้ำมันกลุ่มเบนซินและแก๊สโซฮอล์ ยังคงเดิม โดยมีผลตั้งแต่เวลา 05.00 น.วันพรุ่งนี้ (3 ก.พ.) เป็นต้นไป
ทั้งนี้ จะส่งผลให้ราคาน้ำมันหน้าสถานีบริการน้ำมัน PTT และ BCP ในเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของ ปตท.ลิตรละ 35.56 บาท, แก๊สโซฮอล์ 95 ลิตรละ 28.45 บาท, แก๊สโซฮอล์ 91 ลิตรละ 28.18 บาท, E20 ลิตรละ 25.94 บาท, E85 ลิตรละ 20.94 บาท ส่วนดีเซล ลิตรละ 27.59 บาท (ราคานี้ยังไม่รวมภาษีท้องที่ของแต่ละจังหวัด)